Mikrokraftvarmeanlegg

**Mikrokraftvarmeanlegg**, eller **micro-CHP** (**Micro Combined Heat and Power**) er mindre versjon av Kraftvarmeverk beregnet til én eller flere husstander eller mindre kontorbygg, av EU definert som anlegg med maksimal elektrisk kraftproduksjon under 50&nbsp;kW. 
Reguleringen av mikrokraftvarmeanlegg er et resultat av at behovet for å erstatte mindre effektive fyrkjeler i varmeanlegg ved å kombinere strømproduksjon med oppvarming av bolig og varmtvann, såkalt kogenerasjon. Teknologien er ikke i seg selv fornybar ettersom den i stor grad baserer seg på ikkefornybare energikilder som naturgass, propan og diesel.

## Teknologier
Mikrokraftvarmeanlegg kan baseres på flere ulike teknologier:

* Forbrenningsmotorer
* Stirlingmotorer
* Dampmaskiner
* Gassturbiner
* Brenselceller

En 2008-metastudie av stirlingmotorer og dampmaskiner, sammenliknet med  forbrenningsmotorer, konkluderte med at de var velegnet på grunn av høy effektivitet (over 90 % for stirlingmotorer), lave vedlikeholdskrav, tilsvarende en fyrkjele, lite lyd og vibrasjoner og lave utslipp. Gassturbin og brenselcelle ble ikke undersøkt fordi de ble regnet som mindre egnet til småskala husstandsnivå.

## Markedsstatus
Flest mikrokraftvarmeanlegg finnes i Japan, hvor flere enn 50.000 enheter var i drift pr 2007. De fleste er av typen *Eco-Will*, basert på en motor produsert av Honda.

Storbritannia hadde ved utgangen av 2002 antakelig omkring 1.000 mikrokraftvarmeanlegg, primært av *WhisperGen* Stirlingmotorer og *Senertec Dachs* stempelmotorer. Markedet støttes av britiske myndigheter på på flere måter, i 2005 ble skatten på slike anlegg redusert fra 17,5% til 5%. Det ble regnet med at så mange som 14 til 18 millioner av Storbritannias 24 millioner husstander kunne egne seg for slike anlegg. Omtalte løsninger i seinere år er *Bluegen mCHP*, best beskrevet som en varmtvanns-varmer med opptil 1&nbsp;kW strømproduksjon. *Baxi Ecogen* har levert løsninger fra 2006, mens *Flow mCHP* er på vei ut på markedet. Det er ventet at brenselcelleteknologi vil øke effektiviteten og gi høyere andel strømproduksjon.

I USA er det estimert at omkring 50 millioner husstander kan ha nytte av mikrokraftvarmeanlegg. Blant de mer kjente var *Freewatt* som også bygger på Hondas teknologi, en kombinert 1,2&nbsp;kW generator og fyrkjele drevet av naturgass.

I Norge, hvor husholdenes oppvarming domineres av strøm, har typen hatt begrenset utbredelse. Her ble i stedet fossile energikilder forbudt i boligoppvarming fra 1. januar 2020. Norske Sigma Elektriske startet i 1995 utviklinga av en stirlingmotor-basert generator, men gikk konkurs i 2002 og rettighetene ble kjøpt av sveitsiske Synergy International. Equinor inngikk i 2008 kontrakt med E.ON UK om å levere mikro-kraftvarmeteknologi gjennom *EC Power* til offentlig og privat sektor.

## Referanser


## Eksterne lenker
* Mini and micro CHP – Market Assessment and Development Plan   14. juli 2007 hos  
* Accelerating the Development of Micro and Mini Cogeneration   14. juli 2007 hos  
* CSMonitor: It heats. It powers. I it the futtur of home energy?
* Micro CHP informasjon, products, economics, publications
* the World Allianse for Decentralized Energy